དབའ་བཞེད་དུ་རྒྱལ་བོ་སྲོང་བཙན་སྒམ་པོའི་མཚན་ལ་ཁྲི་སྲོང་བཙན་ཞེས་བྱུང་ལ།ཆོས་འབྱུང་གཞན་དག་ཏུ་མིང་དེ་ཡེ་མ་གྲགས་པར་ཏུན་ཧོང་གཏེར་ཡིག་དང་རྡོ་རིང་ཡི་གེ་ཙམ་ཞིག་ཏུ་བརྡ་དེ་གྲགས་སོ།རྒྱ་བཟའ་ཀོང་ཇོའི་མཚན་ལ་མུན་ཤང་ཨོང་ཅོ་ཞེས་བྱུང་།དེ་ལྟར་གྲགས་དགོས་པའི་རྒྱུ་མཚན་ཡང་གནའ་དུས་ཀྱི་རྒྱའི་ཀློག་ལཞེས་པར་མུན་ཤང་ཨོང་ཅོ་དང་ཉེ་བའི་སྒྲ་ཐོན་པར་ངེས་ཏེ།ད་ལྟའི་ལྷོ་ཕྱོགས་ཀྱི་རྒྱའི་སྐད་དུལ་མུན་ཆང་སོགས་སུ་ཀློག་གོའདི་ཉིད་ཙམ་མ་གཏོགས་ཆོས་འབྱུང་ལོ་རྒྱུས་གཞན་དུ་དེ་ལྟའི་བརྡ་ཡེ་མ་གྲགས།ཏུན་ཧོང་གཏེར་ཡིག་ཏུ་དེ་ལ་མུན་ཆང་ཀོང་ཇོ་ཞེས་བྱུང་ཞིང་།ལྷ་སའི་རྡོ་རིང་དུ་མུན་ཤེང་ཀོང་ཇོ་ཞེས་བྱུང་བ་དང་ཞལ་མཐུན།